《奉和圣制左丞相说右丞相璟太子少傅乾曜同…宴都堂赐诗》
唐代·宇文融

申甫生周日，宣慈举舜年。何如偶昌运，比德迈前贤。

宠获元良密，荣瞻端揆迁。职优三事老，位在百僚先。

北极回宸渥，南宫饰御筵。飞文瑶札降，赐酒玉杯传。

谬列台衡重，俱承雨露偏。誓将同竭力，相与郊尘涓。

作者简介：宇文融（？－730年），京兆万年（今陕西西安）人，唐朝宰相，侍中宇文节之孙。宇文融明辨有吏干。开元初任监察御史。进御史中丞，出为魏州刺史。入为鸿胪卿，兼户部侍郎，开元十七年(729)，拜黄门侍郎，同中书门下平章事。他善于荐举人才，在相期间，荐宋璟为右丞相、裴耀卿为户部侍郎、许景先为工部侍郎，甚允朝廷之望。在相位仅百日即罢贬为汝州刺史，又流严州，卒于途中。